b'\n_START_ARTICLE_\nAsir\n_START_PARAGRAPH_\nAsir (asir zna\xc4\x8di "te\xc5\xa1ko") - planinski lanac u jugozapadnoj Saudijskoj Arabiji paralelan s Crvenim morem._NEWLINE_Ponekad se kao dio planinskog lanca Asira smatra i dio planina u Jemenu. Asir se sastoji od planina, ravnica i dolina Arapskog gorja. Planine su prvenstveno gra\xc4\x91ene od sedimentnih stijena iz geolo\xc5\xa1kih razdoblja: jure, krede i tercijara._NEWLINE_Podru\xc4\x8dje Asira ima ponajvi\xc5\xa1e oborina u Saudijskoj Arabiji uglavnom zbog sezonskih ki\xc5\xa1a. Prosje\xc4\x8dna koli\xc4\x8dina oborina kre\xc4\x87e se od 600 mm do 1 000 mm godi\xc5\xa1nje u vla\xc5\xbenim podru\xc4\x8djima, dok se oborine u isto\xc4\x8dnoj ravnici i na platoima kre\xc4\x87u izme\xc4\x91u 100 i 500 mm godi\xc5\xa1nje._NEWLINE_U podru\xc4\x8dju Asira uzgajaju se: p\xc5\xa1enica, kava, pamuk, indigonosne biljke, \xc4\x91umbir, povr\xc4\x87e i palme. Tako\xc4\x91er se uzgajaju: goveda, ovce, koze i deve._NEWLINE_Postoji jedinstvena biolo\xc5\xa1ka raznolikost poput endemskih gljiva, a ujedno je i jedno od posljednjih prirodnih stani\xc5\xa1ta arapskog leoparda.'